जायरीन युवती से दुराचार, मुकदमा दर्ज
अजमेर|दरगाह जियारतके लिए आई यूपी गाजीपुर की युवती को बहला-फुसला कर दुराचार का शिकार बनाने का मामला सामने आया है। दरगाह थाना पुलिस ने दरगाह क्षेत्र निवासी मोबिन पुत्र गुलजार के खिलाफ दुराचार का मुकदमा दर्ज किया है। पुलिस के अनुसार पीड़िता ने बुधवार को परिजनों के साथ थाने पहुंचकर रिपोर्ट दर्ज कराई थी।
पुलिस के अनुसार यूपी गाजीपुर निवासी युवती ने बताया कि वह 19 दिसंबर को दरगाह जियारत के लिए अजमेर आई थी। दरगाह इलाके में होटल अल्ताफ में ठहरी थी। इस दौरान मोबिन ने खुद को खादिम बताते हुए उससे संपर्क किया और उसे बहला-फुसला कर प्रेम जाल में फंसा लिया। मोबिन ने 22 दिसंबर को उसे दुराचार का शिकार बनाया, उसने निकाह का झांसा दिया था। उसके बाद वह गायब हो गया। पुलिस ने पीड़िता के बयान के आधार पर मुकदमा दर्ज कर जांच शुरू कर दी है। पीड़िता का मेडिकल मुआयना कराया गया है। आरोपी की तलाश की जा रही है।
hin_Deva hin_Deva hin_Deva